CELEX: 62016TN0087
Language: da
Date: 2016-02-26 00:00:00
Title: Sag T-87/16: Sag anlagt den 26. februar 2016 — Eurofast mod Kommissionen

18.4.2016   
            
            
               DA
            
            
               Den Europæiske Unions Tidende
            
            
               C 136/40
            
         Sag anlagt den 26. februar 2016 — Eurofast mod Kommissionen
   (Sag T-87/16)
   (2016/C 136/56)
   Processprog: fransk
   
      Parter
   
   
      Sagsøger: Eurofast SARL (Paris, Frankrig) (ved advokat S. A. Pappas)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse om inddrivelse af 17. december 2015 annulleres.
            
         
               —
            
            
               Det krav, som Kommissionen påstår at have over for Eurofast i henhold til kontrakten ASSET, erklæres for ugrundet.
            
         
               —
            
            
               Det fastslås, at alle de udgifter, der er afholdt i forbindelse med ASSET-projektet, dvs. 507 574 EUR, er støtteberettigede, og at Kommissionen skal bekræfte finansieringens lovlighed således som specificeret i Grant Agreement, dvs. 365 639 EUR.
            
         
               —
            
            
               Kommissionen pålægges at betale et beløb svarende til 69 923,68 EUR i henhold til kontrakten EKSISTENZ med tillæg af morarenter.
            
         
               —
            
            
               Kommissionen tilpligtes at betale erstatning i henhold til kontrakten.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender, henholdsvis til støtte for påstanden om annullation af afgørelsen om inddrivelse indeholdt i Kommissionens skrivelse af 17. december 2015, og til støtte for påstanden om, at det fastslås, at den omtvistede kontraktuelle fordring er ugrundet.
   
               1.
            
            
               Det første anbringende vedrører en tilsidesættelse af artikel 78 og 80 i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002, af artikel II.21 i FP7 Grant Agreement, bilag II — almindelige betingelser, af princippet om god tro i artikel 1134 i den belgiske lov om borgerlig retspleje (code civil) og af princippet om den berettigede forventning og retssikkerhedsprincippet.
            
         
               2.
            
            
               Det andet anbringende vedrører en tilsidesættelse af de kontraktmæssige regler vedrørende de almindelige betingelser i kontrakten ASSET vedrørende støtte og et åbenbart fejlskøn i forbindelse med reglerne om støtteberettigede udgifter.